Venerabilis domine decane, amice carissime. Gratissimum nobis est quod frequenter scribetis, licet non subsit materia multa jocunditatis. Consideramus regnum esse in periculo et viam evadendi penitus ignoramus. Putamus dominum gubernatorem et Kanutum Posse cum exercitu in Finlandia redituros, sed ad huc nihil factum esse videmus, nisi quod alique naues parantur cum victualibus in Viborgh mittende, que vt per Ruthenos non partiantur laboratur pro succursu prestando patriæ vestræ. Nos secundum vltimam potestatem nostram conabimur facere quod possibile ut illi, qui maiorem habent facultatem et plus. Scripsimus domino Aboensi et capitulo de conseruando vexillo sancti Erici uel pocius priusquam periculum superueniat remittendo, super quo magnam apud vos fidem repositam habemus; et si rem alij abliuioni tradant, vos rogamus memores estote. Valete feliciter. Ex Holmis etc. Kanutus Posse retulit nobis, quod magister Arvidus attulit de Polonia quoddam iudicium astronomiæ jn latino de statu Rutenorum et de castro per eos nuper edificato circa Narwen. Gratum erit nobis, si sollicitaueritis nobis mitti copiam ipsius judicii.